Z A P I S N I K

1. (konstituirajuće) sjednice Vijeća Gradske četvrti Sesvete,
održane 21. kolovoza 2025.


Sjednica se održava u „Plavoj dvorani“, Trg Dragutina Domjanića 6, I. kat, ulaz po stepenicama i kroz hodnik Centra za socijalnu skrb Sesvete, s početkom u 17,00 sati.

	Sukladno članku 4. Poslovnika o radu Vijeća Gradske četvrti Sesvete, sjednici predsjedava Damir Pigac, drugi kandidat na listi koja je na izborima osvojila najviše glasova, budući da je Nives Curić (nositeljica kandidacijske liste koja je na izborima dobila najviše glasova) odsutna. Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća i otvara konstituirajuću sjednicu Vijeća Gradske četvrti Sesvete.

Predsjedatelj konstatira da je nazočno 15 izabranih članova, odnosno zamjenika članova, od ukupno  19  članova Vijeća, što znači da Vijeće može pravovaljano odlučivati.

NAZOČNI ČLANOVI VIJEĆA:
1. DAMIR PIGAC
2. VIŠNJA KLJAJIĆ
3. VEDRAN LEDINŠĆIĆ 
4. MILENKO HORVATIĆ 
5. DRAŽEN MARKOTA 
6. MATIJA KRALJ
7. DARKO BUDIĆ 
8. BRUNO PRELEC 
9. DRAGANA TURKALJ
10. ZLATKO BERDIN 
11. MARINA LUJIĆ 
12. SANIO ŠAREC 
13. INES SOSA MEŠTROVIĆ
14. VINKO BATINIĆ 
15. ANTO JURAKIĆ.

NENAZOČNI ČLANOVI VIJEĆA:
1. NIVES CURIĆ – ispričala se 
2. [bookmark: _GoBack]RUŽICA ĆURIĆ – ispričala se 
3. ANTONIA BOŠNJAK IVANKOVIĆ – ispričala se 
4. IVAN DOKŠA – ispričao se.


OSTALI NAZOČNI:
· Stipe Jurić, dipl. pov., voditelj Područnog odsjeka Sesvete (Sesvete)
· Helena Duspara, dipl. iur., stručna savjetnica
· Višnja Franković, sukladno čl. 73. Poslovnika o radu Vijeća
· ekipa s Hrvatske radiotelevizije


	Na prijedlog predsjedatelja Vijeće bez rasprave, jednoglasno, utvrđuje

DNEVNI RED

1. Zaključak o osnivanju i izboru članova Mandatnog povjerenstva – donošenje zaključka,
2. Zaključak o Izvješću Mandatnog povjerenstva o provedenim izborima za članove Vijeća
Gradske četvrti Sesvete - donošenje zaključka,
3. Zaključak o izboru predsjednika Vijeća – donošenje zaključka,
4. Zaključak o izboru potpredsjednika Vijeća – donošenje zaključka,
5. Pitanja, prijedlozi i obavijesti.



Ad 1. Zaključak o osnivanju i izboru Mandatnog povjerenstva
Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
	Bez rasprave, Vijeće jednoglasno donosi


Z A K LJ U Č A K
o osnivanju i o izboru članova Mandatnog povjerenstva

1. Osniva  se Mandatno povjerenstvo Vijeća Gradske četvrti Sesvete (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.

	3. U Mandatno povjerenstvo biraju se:
	za predsjednika: Vedran Ledinščić
	za članove: 1. Bruno Prelec i
		       2. Matija Kralj.

	Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 


Izvješće Mandatnog povjerenstva o provedenim izborima za članove Vijeća Gradske četvrti Sesvete
Predsjednik  Mandatnog povjerenstva podnosi izvješće. 

	
              Ad 2. Zaključak o Izvješću Mandatnog povjerenstva o provedenim izborima za članove Vijeća Gradske četvrti Sesvete s prijedlogom za verifikaciju mandata članovima Vijeća
Predsjedatelj predlaže donošenje navedenog zaključka o primanju na znanje izvješća Mandatnog povjerenstva te otvara raspravu.
	Bez rasprave, Vijeće jednoglasno donosi

ZAKLJUČAK
o Izvješću Mandatnog povjerenstva 


I. Prima se na znanje Izvješće Mandatnog povjerenstva i verificiraju se mandati sljedećim članovima i članicama Vijeća Gradske četvrti Sesvete:	
											
1. 	Nives Curić		MOŽEMO! - POLITICKA PLATFORMA - MOŽEMO! SDP

2. Damir Pigac		MOŽEMO! - POLITICKA PLATFORMA - MOŽEMO! SDP

3. Višnja Kljajić 	 	MOŽEMO! - POLITICKA PLATFORMA - MOŽEMO!SDP

4. Vedran Ledinšćić	MOŽEMO! - POLITICKA PLATFORMA - MOŽEMO!SDP

5. Milenko Horvatić	MOŽEMO! - POLITICKA PLATFORMA - MOŽEMO! SDP

6. Dražen Markota 	HDZ, DP, HSU, HSS

7. Matija Kralj 		HDZ, DP, HSU, HSS

8. Darko Budić 		HDZ, DP, HSU, HSS

9. Antonia Bošnjak Ivanković   HDZ, DP, HSU, HSS

10. Bruno Prelec 	MARIJA SELAK RASPUDIĆ – NL

11. Dragana Turkalj	MARIJA SELAK RASPUDIĆ – NL

12. Zlatko Berdin	MARIJA SELAK RASPUDIĆ – NL

13. Ivan Dokša		SERVUS ZAGREB, NL, FOKUS, HNS, HSLS, SD

14. Ružica Ćurić 	SERVUS ZAGREB, NL, FOKUS, HNS, HSLS, SD

15. Marina Lujić	 BUZ, Plavi grad

16. Sanio Šarec		BUZ, Plavi grad

17. Ines Sosa Meštrović 	PROJEKT DOMOVINA

18. Vinko Batinić 	PROJEKT DOMOVINA


19. Anto Jurakić	JEDINO HRVATSKA!, DOMINO, BLOK, HRVATSKI 
SUVERENISTI

II. Ovaj će zaključak biti objavljen na oglasnoj ploči u sjedištu Gradske četvrti.


             Polaganje prisege članova Vijeća
Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./

Ad 3. Izbor predsjednika Vijeća
Predsjedatelj obavještava članove Vijeća da je u skladu s Poslovnikom Vijeća podnesen jedan pisani prijedlog za izbor predsjednika Vijeća.
Prijedlog da se za predsjednika izabere Dražen Markota podnijeli su članovi:
Dražen Markota, Darko Budić, Sanio Šarec, Marina Lujić, Ines Sosa Meštrović, Zlatko Berdin, Vinko Batinić, Matija Kralj, Anto Jurakić i Bruno Prelec.
            /Prijedlog se prilaže ovom zapisniku./

              Predsjedatelj otvara raspravu.
Budući da nitko ne traži riječ, predsjedatelj daje prijedlog na glasovanje te Vijeće većinom glasova /10 „za“ i 5 „suzdržanih“/ donosi

Z A K LJ U Č A K
o izboru predsjednika Vijeća Gradske četvrti Sesvete

	1. Za predsjednika Vijeća Gradske četvrti Sesvete izabran je Dražen Markota.
	2. Ovaj će zaključak biti objavljen u Službenom glasniku Grada Zagreba.

	Predsjedatelj čestita izabranom predsjedniku i poziva ga da nastavi voditi sjednicu.
Predsjednik zahvaljuje članovima Vijeća na ukazanom mu povjerenju i nastavlja predsjedati.


Ad 4. Izbor potpredsjednika Vijeća

	Predsjednik obavještava članove Vijeća da je-su u skladu s Poslovnikom Vijeća podnesen pisani prijedlog za izbor potpredsjednika Vijeća.
              Prijedlog – da se za potpredsjednicu  izabere Ines Sosa Meštrović - podnijeli su članovi: 
Dražen Markota, Darko Budić, Sanio Šarec, Marina Lujić, Ines Sosa Meštrović,Zlatko Berdin, Vinko Batinić, Matija Kralj, Anto Jurakić i Bruno Prelec.
  	 /Prijedlog se prilaže ovom zapisniku./
	 
Predsjedatelj otvara raspravu.
	Budući da nitko ne traži riječ predsjedatelj daje prijedlog na glasovanje te Vijeće većinom glasova /10 „za“, 5 „suzdržanih“/ donosi

Z A K LJ U Č A K
o izboru potpredsjednice Vijeća Gradske četvrti Sesvete

	1. Za potpredsjednicu Vijeća Gradske četvrti Sesvete izabrana je Ines Sosa Meštrović.
2. Ovaj će zaključak biti objavljen u Službenom glasniku Grada Zagreba.

            Predsjednik čestita izabranoj potpredsjednici.
            Potpredsjednica zahvaljuje članovima Vijeća.



Ad 6. Pitanja, prijedlozi i obavijesti
Predsjednik obavještava da će na sljedećoj sjednici biti dostavljeno izvješće o izvršenju Plana komunalnih aktivnosti ove Četvrti za 2024. te o obvezi određivanja prioriteta za Plan komunalnih aktivnosti za 2026. 
D. Markota je s nazočnim članovima Vijeća dogovorio datum naredne sjednice za srijedu, 10. rujna 2025. u 18,00 sati.
Budući da nitko ne traži riječ, predsjednik zaključuje sjednicu u 17,35 sati.


Zapisnik vodila i sastavila:
Helena Duspara, dipl. iur.


KLASA: 024-08/25-002/93
URBROJ: 251-13-11-7/013-7
Sesvete, 21. kolovoza 2025.				

    Vijeća Gradske četvrti

